Вълчев: Сексуално образование в училище трябва да има, но не идва ли късно? - 24chasa.bg
https://www.24chasa.bg/novini/article/8188203 www.24chasa.bg
14.02.2020 14:04; 24 часа онлайн
Образователната система не може да бъде затворена, посочи образователният министър. Според него е добре да има външни специалисти, но това трябва да става с гаранции, че няма да се злоупотреби с възрастта на децата, със статута им на ученици.
Това, което имам като информация, е, че всички родители са дали своето информирано съгласие, посочи Вълчев.
Вчера имаме декларация, с която родители настояват това обучение да продължи, допълни той. Той подчерта, че обучението по сексуално образование в случая в Перник не е станало без знанието на родителите.
Първоначалната информация, която беше изнесена, беше от едно семейство. Тя не е потвърдена от нито един друг родител, подчерта министърът. Според него не може да се подхожда с презумпция за виновност към всички юридически лица с нестопанска цел, само заради това, че работят с деца, само защото не са подкрепили Истанбулската конвенция.
Министърът посочи, че през миналата година е изпратил писмо до регионалните управления по образованието, в което е конкретизирал задълженията им в подобни случаи и ясно е казал, че не трябва да допускат беседи, срещи и обучения с деца на всякакви външни лица, които подтикват децата да определят половата си идентичност. Не трябва да допускат обучения, които съдържат материали, които противоречат на добрите нрави и налагат други, проповядват дискриминация, насилие, неуважение.
Гарантът за това трябва да бъдат учителите, директорите, регионалното управление и министерството, което също трябва да бъде уведомено и да разрешава всеки един конкретен случай, каза още министърът.
На каква възраст да се говори на децата за секс? Спират часове по сексуално образование след сигнал, че децата се целували по бузите Четвъртокласници карани да рисуват полови органи